open-index/open-wikipedia-markdown huggingface dataset:
גיבור (סרט, 2016)

[ממוזער|כרזת הסרט ב[אנגלית]]
**"גיבור"** (הופץ במדינות המערב בשם "מורשת של אהבה") הוא סרט מלודרמה רוסי בבימויו של יורי וסילייב ובכיכובם של דימה בילאן (בתפקיד הקולנועי הראשון שלו) וסבטלנה איוואנובה. בכורת הסרט ברוסיה התקיימה ב-31 במרץ 2016. הסרט נחל כישלון קופתי ולביקורת פושרת.

הסרט נעשה בתמיכת החברה הרוסית להיסטוריה צבאית, הקרן הנוצרית על שם באזיל, קרן הקולנוע הרוסי ומשרד התרבות של רוסיה. העלילה מגוללת סיפור אהבה בין נסיכת הכתר לבין חייל בצבא הצאר עם פרוץ מלחמת העולם הראשונה ומלחמת האזרחים הרוסית ומדלגת מאה שנה קדימה אל סיפורו של צעיר רוסי בפריז של שנת 2016 שמחפש את צאצאיתה של הנסיכה שהייתה מאוהבת בסבו.
## עלילה
תחילת המאה העשרים. הנסיכה צעירה ורה צ'רנישבה וסגן אנדריי דולמאטוב נפגשים בנסיבות מוזרות מאוד. אהדה, אהבה, נראה שלפניהם רק חיים מאושרים.

מלחמת העולם הראשונה לוקחת את אנדריי לחזית והיא מתנדבת כאחות בבית החולים. העולם מתהפך, מוצף שנאה, כעס ותאוות כוח. מלחמה אחת אחרי השנייה. אנשים נחלקים לשני מחנות יריבים ומתחילים לשפוט אחד את השני וגזר הדין מבוצע באלימות אכזרית.

אש הזמן הורסת את כל מה שנקרה בדרכה, אבל האהבה היא נצחית, היא מחברת כמה דורות וגורלם הנורא של ורה אנדריי לא מפריע גם לסיפור אהבה להמשיך וללבב בלב צאצאציהם גם מאה שנה אחר כך.
## שחקנים ודמויות
* דימה בילאן - אנדריי דולמאטוב / אנדריי קוליקוב, נינו של דולמאטוב
* סבטלנה איוואנובה - ורה צ'רנישיובה / ליליטה אוזוליניה, נינתה של ורה
* ליליטה אוזוליניה - יליזבטה יזרסקאיה פון ליבן
* אלכסנדר באלוייב - מיכאיל טרשצ'נקו, שר החוץ ולאחר מכן שר האוצר של הממשלה הזמנית הרוסית

## קישורים חיצוניים

* "גיבור"  באתר CSM Film Production
* טריילר הסרט באתר יוטיוב
קטגוריה:סרטי מלחמה רוסיים
קטגוריה:סרטי דרמה רוסיים
קטגוריה:סרטי 2016
קטגוריה:סרטים ברוסית
קטגוריה:סרטי מלחמת האזרחים הרוסית
קטגוריה:סרטי מלחמת העולם הראשונה
אופיר ראול גרייצר

**אופיר ראול גרייצר** (נולד בשנת 1981) הוא תסריטאי ובמאי קולנוע ישראלי, המתגורר בגרמניה. בטקס פרסי אופיר לשנת 2018 זכה בשלושה פרסים כמפיק, במאי ותסריטאי הסרט "האופה מברלין".

## ביוגרפיה
גרייצר גדל ברעננה לאב דתי ואם חילונית, ובנערותו חזר בשאלה ויצא מהארון כהומוסקסואל.

בוגר בית הספר לקולנוע במכללת ספיר. סרטו הקצר הראשון כסטודנט, "תפילה בינואר", הוקרן בכ-20 פסטיבלים בינלאומיים ונמכר להפצה ולשידור במדינות שונות. סרט הגמר שלו "דור" השתתף גם כן במספר פסטיבלים בינלאומיים, וזכה בפרס הסרט הטוב ביותר בפסטיבל קאטוביץ' ובפרס הצילום הטוב ביותר בפסטיבל קולנוע דרום. במקביל לעבודות הבימוי שימש גרייצר כעורך של מספר סרטים דוקמנטריים באורך מלא, וכמו כן ערך עבודות וידאו ארט עם האמנים יוסף-ז'וזף דדון ואיציק בדש. ב-2015 הוזמן להשתתף בפרויקט "צ'ילה פקטורי", במהלכו ביים סרט שהוקרן בשבוע הבמאים של פסטיבל קאן.

סרטו הראשון באורך מלא, "האופה מברלין", הופץ בהפצה מסחרית ב-19 מדינות שונות והשתתף בפסטיבלים בינלאומיים רבים, על אף תקציבו הנמוך הנאמד בכ-800,000 ש"ח. הסרט זכה בעשרה פרסים בינלאומיים, ביניהם "פרס מיוחד מטעם חבר השופטים" בפסטיבל קרלובי וארי ופרס העריכה הטובה ביותר בפסטיבל הקולנוע ירושלים. בטקס פרסי אופיר לשנת 2018 הסרט היה מועמד ל-9 פרסי אופיר והיה לזוכה הגדול של הטקס לאחר שזכה ב-7 פרסים, לרבות פרסי הסרט העלילתי הטוב ביותר, הבמאי הטוב ביותר והתסריט המקורי הטוב ביותר.

## חיים אישיים
בגיל צעיר התחיל גרייצר לעסוק בבישול, ולאורך השנים עבד כטבח בשורה של מסעדות ובתי אוכל. במקביל להפקת סרטו "האופה מברלין" העביר בברלין קורסים בבישול, שהתמקדו במאכלים מהמטבח הישראלי-פלסטיני. בנובמבר 2018 הוציא  ספר בישול בגרמנית בשם "Ofirs Küche" ("המטבח של אופיר"), המשלב מתכונים מסורתיים ישראליים-פלסטיניים.

מתגורר בברלין, ונשוי מאז שנת 2012 לבן זוגו הגרמני.

## פילמוגרפיה כבמאי
***"תפילה בינואר" (2007)**: סרט עלילתי קצר (10 דקות).
***"דור" (2009)**: סרט עלילתי קצר (30 דקות).
***"הדיסקוטק" (2015)**: סרט עלילתי קצר (15 דקות). הפקה צרפתית-צ'ילאנית, בימוי בשיתוף עם טרזיטה אוגרטה.
***"מניין" (2015)**: סרט תיעודי-ניסיוני (47 דקות). הפקה ישראלית-גרמנית.
***"[[האופה מברלין]]" (2017)**: סרט עלילתי (104 דקות). הפקה ישראלית-גרמנית.
***"[[אמריקה (סרט)|אמריקה]]" (2022)**: סרט עלילתי (127 דקות). הפקה ישראלית-צ'כית.

## קישורים חיצוניים

* 
* רועי רובינשטיין, היוצר הרענני של "האופה מברלין": "עם כל ההצלחה, אני עדיין תפרן" , באתר mynetraanana.co.il, 9 בינואר 2018

## הערות שוליים

קטגוריה:במאי קולנוע להט"בים ישראלים
קטגוריה:תסריטאי קולנוע ישראלים
קטגוריה:זוכי פרס אופיר: במאים
קטגוריה:בוגרי תיכון אוסטרובסקי
קטגוריה:בוגרי המכללה האקדמית ספיר
קטגוריה:ישראלים שהיגרו לגרמניה
קטגוריה:ישראלים שנולדו ב-1981
La Résidence Ylang Ylang

***La Résidence Ylang Ylang*** הוא סרט עלילתי קצר קומורי משנת 2008, בבימויה של השימיה אחמדה. את הדמות הראשית, ג'יבריל, גילם אבידין סעיד מוחמד. הסרט נבחר להקרנה ב"שבוע המבקרים" בפסטיבל הקולנוע בקאן, וזכה בפרסים במספר פסטיבלים בינלאומיים אחרים.

## רקע
בדומה לעבודות אחרות של הבמאית, הסרט מבקש לספר על ההיסטוריה הקומורית דרך עיניהם של בני המקום, ועוסק בתמות של זיכרון וזהות.

הסרט, שהוא הסרט הקומורי הראשון, הוקרן ביותר מ-60 פסטיבלי קולנוע בינלאומיים, ביניהם פסטיבל הקולנוע בקאן (בשבוע המבקרים), פסטיבל סרטי הנשים בצ'נאי, הודו, ופסטיבל הסרטים השחורים הבינלאומי במונטריאול, קנדה. בין הפרסים הרבים שזכה הסרט היו הגראן פרי לסרט קצר בפסטיבל Quintessence בבנין, התסריט הטוב ביותר בפסטיבל הפרנקופוני וו, בצרפת, ווציון לשבח מיוחד של השופטים בפסטיבל הקולנוע של אפריקה, אסיה ואמריקה הלטינית במילאן.

## תקציר העלילה
בכפר קומורי, ג'יבריל מטפל בווילה ריקה, שניטשה על ידי בעליה המתגוררים בצרפת. בזמן שהוא עובד שם, הבקתה שלו בכפר עולה באש. חסר בית, הוא חייב למצוא מקום לגור.

## פרסים
* Festival del cortometraje francófono Vaulx-en-Velin 2009
* Festival internacional de cortometrajes Clermont-Ferrand (Prix Procirep) 2009
* Quintessence, Ouidah IFF 2009

## קישורים חיצוניים

* African Film Festival of Cordoba-FCAT

## הערות שוליים

קטגוריה:סרטי 2008
קטגוריה:סרטים צרפתיים
קטגוריה:סרטים קומוריים
קטגוריה:סרטים בערבית
קטגוריה:סרטים קצרים
אירוויזיון למוזיקאים צעירים 2000

**האירוויזיון למוזיקאים צעירים 2000** הייתה התחרות ה-10 של האירוויזיון למוזיקאים צעירים. גמר התחרות נערך ב-15 ביוני 2000 ב-Grieg Hall בברגן שבנורווגיה. היא אורגנה על ידי איגוד השידור האירופי יחד עם תאגיד השידור הנורווגי (NRK). מוזיקאים משמונה מדינות השתתפו בגמר הטלוויזיוני.

בסך הכל 18 מדינות השתתפו בתחרות. המשתתפים ביצעו קטע קלאסי לבחירתם ולוו בתזמורת הפילהרמונית של ברגן, בניצוח סימון יאנג. קרואטיה, קפריסין ושוודיה פרשו מן התחרות לשנה זו, בעוד שבע מדינות חזרו לתחרות.

סטניסלב דרז'ובייצקי מפולין זכה בתחרות, כשפינלנד ורוסיה ניצבו במקומות השני והשלישי, בהתאמה.

## מיקום
ממוזער|אולם גריג הול|טקסט=|ימין|135x135 פיקסלים
Grieg Hall (בנורווגית: Grieghallen), אולם הקונצרטים בעל 1,500 המושבים בברגן שנורווגיה, היה המקום המארח של האירוויזיון למוזיקאים צעירים 2000. זהו היה ביתה של התזמורת הפילהרמונית של ברגן מאז השלמת בנייתו ב-1978.

האולם, שאירח גם את תחרות הזמר של האירוויזיון 1986, קרוי על שם המלחין יליד ברגן אדוורד גריג, שהיה המנהל המוזיקלי של התזמורת הפילהרמונית של ברגן בשנים 1880–1882.

## פורמט
ארליד אריקסטאד היה המנחה של התחרות. להקת הג'אז הנורווגית "The Brazz Brothers" הופיעה במהלך ההפסקה.

## תוצאות
### סיבוב מקדים
בסך הכל 18 מדינות השתתפו בתחרות, מתוכן 8 מדינות עלו לשלב הגמר. המדינות שלהלן לא הצליחו לעלות לגמר:
* 
* 
* 
* 
* 
* 
*  סלובקיה
* 
* 
* 

### גמר
פרסים הוענקו לשלוש המדינות המובילות. הטבלה הבאה מדגישה את המקומות הראשונים באמצעות זהב, כסף וארד. תוצאות הניקוד של שאר המשתתפות אינן ידועות ואף פעם לא פורסמו על ידי איגוד השידור האירופי.

## ראו גם
* האירוויזיון למוזיקאים צעירים
* אירוויזיון 2000

## קישורים חיצוניים
* 

2000
קטגוריה:2000 במוזיקה
קטגוריה:ברגן
קטגוריה:תאגיד השידור הנורווגי
קטגוריה:2000 באירופה
השימיה אחמדה

**השימיה אחמדה** (בצרפתית: **Hachimiya Ahamada**; נולדה ב-1976) היא במאית ויוצרת קולנוע קומורית-צרפתייה.

## ביוגרפיה
אחמדה נולדה בצרפת להורים קומורים, ובעבודתה הקולנועית היא משייכת את עצמה באופן חד למדינת האיים שבאוקיינוס ההודי.

בתור נערה, השתתפה אחמדה בסדנה לווידאו, וכך החלה את צעדיה הראשונים בתור יוצרת. היא למדה קולנוע ב-INSAS (Institut National Supérieur des Arts du Spectacle et de la Diffusion) בבריסל, וסיימה את לימודיה בשנת 2004. את סרטה העלילתי הראשון, סרט קצר בשם *La Résidence Ylang Ylang* (בית הילאנג ילאנג), הוציאה כעבור ארבע שנים. הסרט זכה להצלחה והכרה בעשרות פסטיבלי קולנוע בינלאומיים, וכן זכה במספר פרסים. הסרט הזה הוא מעין "חלק ראשון" בטרילוגיה של היוצרת, המספרת על קומורו מתוך הסתכלות על היסטוריה וזהות. אמחמדה, שרואה את עצמה בתור "ילדה של התפוצה הקומורית", מבקשת להשוות בין החיים של אלה שעזבו את האיים לבין אלה שנשארו, וההשפעה של העזיבה ההמונית על ארץ מוצאה. ב"Ylang", למשל, אחמדה מייצרת השוואה בין הווילה המפוארת אך נטושה של מי שפעם ראה בקומורו יעד לנופש, לבין העוני המרוד של מי שעדיין חי שם, בבקתות של פח או קש.

בסרטה הבא, *Ivresse d’une Oasis* (שיכרות של נווה מדבר) בוחנת אחמדה את היחסים בין תושבי קומורו לבין הקומורים שבתפוצות (בעיקר צרפת), כאשר אלה חוזרים לקומורו - בעיקר בתור מבקרים בנופש. היחס המתואר בסרט הוא בעיקר אמביוולנטי; תושבי האיים רואים את ה"הגעה" ממקומות אחרים כרצון להוכיח הצלחה או עליונות, אך בה בעת הם חולמים חלומות משלהם. קומורים רבים עוזבים את האיים "רק" כדי להרוויח מספיק כדי להקל על חייהם בארצם, אך בכך הופכים את עצמם לגולים, ולחלק מהתפוצות שראו בעין לא יפה.

הסרט של אחמדה, *Feu leur rêve* (אפר של חלומות), הוא סרט תיעודי, אותו יצרה בסיום לימודיה. הוא מסופר תחילה בגוף ראשון יחיד, ואז עובר לגוף ראשון רבים. בסרט זה ביקשה היוצרת לחקור את קשרי המשפחה הנותרים שלה באיים, וגילתה שעל אף קשרי דם, הזמן מייצר שברים, ושהמצב של הגירה מונעת דחק כלכלי הרווח בקומורו הוא בסיס גם ליחסי תרבות ומשפחה.

אחמדה פעילה בהקמה ובקידום של פסטיבל הסרטים הבינלאומי של קומורו, אשר נוסד ב-2011, יחד עם מוחמד סעיד אומה, אשר יזם את הפרויקט, לאחר שהקים את FIFAI (פסטיבל הסרטים מאפריקה ואיי העולם - International Festival of Films from Africa and the Islands of the World) בראוניון. מטרתה היא לקדם את פיתוח הקולנוע הקומורי, תעשייה שכמעט ואינה קיימת, ואת עבודותיהם של יוצרים קומורים.

## פילמוגרפיה

## קישורים חיצוניים

## הערות שוליים

קטגוריה:במאיות קולנוע צרפתיות
קטגוריה:במאיות קומוריות
קטגוריה:צרפתיות שנולדו ב-1976
יחסי מונגוליה–נפאל

**יחסי מונגוליה–נפאל** הם היחסים הדיפלומטיים בין **[[מונגוליה|מדינת מונגוליה]]** ו**[[נפאל|הרפובליקה הפדרלית הדמוקרטית של נפאל]]**.

## סקירה כללית
מונגוליה ונפאל כוננו יחסים דיפלומטיים ב-5 בינואר 1961. בדרג המדיני, לשתי המדינות אין שגריר קבוע, ושגריר נפאל בבייג'ינג מוסמך לפעול בעניינים הקשורים למונגוליה, בעוד שגריר מונגוליה בניו דלהי, מוסמך לפעול בעניינים הקשורים לנפאל.
אחד המאפיינים הבולטים של שתי המדינות, זה ששתיהן מדינות ללא מוצא לים ושתיהן גובלות בסין.

מונגוליה ונפאל הן חברות פעילות ומשתפות פעולה בפורום המדינות הבלתי-מזדהות.

## ביקורים
במרץ 1995 ביקר ראש ממשלת נפאל מאנמוהאן אדהיקארי, ביקור רשמי במונגוליה.

ב-2001 בין 5 ל-7 בינואר ביקר נשיא מונגוליה נצגין באגאבנדי בנפאל.
לאור הזמנתו של שר החוץ הנפאלי לשעבר, פראקאש שראן מהאט, ביקר שר החוץ המונגולי Tsend Munkh-Ogil, ביקור רשמי בנפאל בין 18 ל-20 בדצמבר 2016.

## קשרים כלכליים
בין מונגוליה לנפאל קיימת מדיניות סחר חופשי. הקשרים הכלכליים בין שתי המדינות די מוגבלים. על פי נתוני היקף הסחר בין שתי המדינות, עולה כי בשנים 2015–2016, סך הייצוא והייבוא בין מונגוליה לנפאל, הסתכם ב-3.75 מיליון ו-38.03 מיליון רופי נפאלי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אופימץ (כדורסל)

**אופימץ** (ברוסית: **Уфимец**) הוא מועדון כדורסל רוסי לגברים מהעיר אופה. בשיאו התמודד בסופרליגה הרוסית ובגביע רוסיה. בשנים האחרונות המועדון מפעיל קבוצת סטודנטים המתמודדת בליגת הסטודנטים הרוסית. מהווה קבוצת מילואים של מועדון הכדורסל דינמו אופה.
## היסטוריה
הקבוצה הוקמה בספטמבר 2012 על בסיס בית ספר לספורט באופה. הקבוצה התמודדה לראשונה באליפות הלאומית של המחוז הפדרלי אוראל-הוולגה בנובמבר 2014. בעונת 2014/2015 הקבוצה סיימה במקום השלישי של האליפות המחוזית.

בעונת 2015/2016 הקבוצה זכתה בגביע אוראל, שהתקיים בעיר ברזובסקי, שבמחוז סברדלובסק לזכרו של המאמן מהעיר אופה יורי מקסימוב. הקבוצה סיימה את אותה עונה ללא הפסד, כשהיא מנצחת את כל 20 המשחקים. בעונת 2016/2017 הקבוצה התמודדה לראשונה בליגות המקצועניות ברוסיה, כשהורשתה להתמודד בסופרליגה 2, הליגה השלישית בחשיבותה במערך הליגות בכדורסל ברוסיה.

בעונת 2018/2019 העפילה לשלב 16 האחרונות אך הפסידה. בעונת 2019/2020 מתמודדת בליגה השנייה בחשיבותה במדינה, סופרליגה 1.

## קישורים חיצוניים
* 

קטגוריה:קבוצות כדורסל רוסיות
קטגוריה:אופה (עיר): ספורט
אסטח'ר

**אסטח'ר** (בפרסית: **اصطخر**) הייתה עיר קדומה בפרובינציית פארס ששימשה כבירת האימפריה הסאסאנית לתקופה קצרה.

באסטח'ר עמד מקדש אש זורואסטרי שהוקדש לאלה אנאהיטה בתקופה האח'מנית. חלק מעמודי הענק של המבנה נותרו במקום וניתן לראותם גם כיום.
תחת השלטון הסאסאני שכן בעיר האוצר המלכותי, שכלל, מלבד אוצרות וכסף, גם ספרים שונים.
בעיר הייתה מטבעה משגשגת, שסימנה היה האותיות ST. המטבעה המשיכה להנפיק מטבעות גם לאחר הכיבוש הערבי בשנת 9–648. כפי שמספר בלאד'ורי, העיר נכבשה אחרי:

העיר עמדה בהריסותיה לאחר מכן, ובמאה ה-9 מתאר ההיסטוריון אל-מסעודי את הריסות מקדש האש המפואר שעמד שם. הוא מוסיף כי האש המקודשת נלקחה מאסטח'ר למקום מבטחים יחד עם ספרים שנשמרו שם.

אסטח'ר מוזכרת גם בשאה-נאמה של פירדוסי, שם מסופר כי המלך קאי-קובאד יצא לבקר בארמונו שבעיר.


Estakhr Darafsh (42).JPG|
Estakhr Darafsh (28).JPG|
Estakhr Darafsh (14).JPG|


## קישורים חיצוניים
* היסטוריה וארכאולוגיה של אסטח'ר

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:איראן: אתרים ארכאולוגיים
קטגוריה:ערים עתיקות שנהרסו
קטגוריה:האימפריה הסאסאנית
קטגוריה:פרובינציית פארס: יישובים לשעבר
קטגוריה:איראן: ערי בירה לשעבר
קטגוריה:פרובינציית פארס: מבנים
אורל אופה

ממוזער|אצטדיון דינמו באופה
**אורל אופה** (ברוסית: **Ура́л Уфа**) הוא שמה של קבוצת כדורעף מקצוענית מהעיר אופה שבבשקורטוסטן. נוסד בשנת 1992 ומתמודד באליפות רוסיה בכדורעף.

הישג השיא הוא סגנות אליפות רוסיה בעונת 2012/2013, העפלה לגמר גביע האתגר האירופי בעונת 2012/13 וגמר הגביע הרוסי בכדורעף בעונת 1999. הישג השיא במפעלים האירופיים הוא העפלה לרבע גמר גביע קונפדרציית הכדורעף האירופית בעונת 2006/2007.

## קישורים חיצוניים

* 

קטגוריה:קבוצות כדורעף רוסיות
קטגוריה:אופה (עיר): ספורט
קורי וולדן

**קורי וולדן** (באנגלית: **Corey Walden**; נולד ב-5 באוגוסט 1992) הוא כדורסלן אמריקאי-אוקראיני המשחק בעמדות הרכז והקלע בגלאטסראיי מליגת העל הטורקית.

## ביוגרפיה
בנו של קלייטון ולואנה. וולדן למד לימודים כלליים במדעי הבריאות.

וולדן שיחק בתיכון דייטונה ביץ' שבפלורידה, שם הוא קלע סך הכול 57 שלשות והעמיד ממוצעים של 28.4 נקודות ו-4 חטיפות למשחק. כאשר סיים את הלימודים בתיכון, היה וולדן מקום ראשון בקלעי כל בזמנים של התיכון עם 1,647 נקודות ומקום ראשון גם בחטיפות. ההופעה הטובה ביותר שלו הייתה בגמר האזורי בשנת 2009 שבו הוא קלע 38 נקודות נגד מלבורן.

## קריירת מכללות
וולדן החל את קריירת המכללות שלו באוניברסיטת סטטסון, שם הוא פתח בכל 24 המשחקים בהם שיחק והעמיד ממוצעים של 12.0 נקודות, 3.3 ריבאונדים, 3.3 אסיסטים ו-2.3 חטיפות למשחק. לאחר עונת 2010/2011, הוא הועבר לאוניברסיטת מזרח פלורידה אבל לא שיחק במהלך העונה עקב פציעה.

לאחר מכן, הועבר וולדן לאוניברסיטת מזרח קנטקי, שם שיחק את שלוש שנות הקולג' האחרונות שלו. בשנת 2014 וולדן העמיד ממוצעים של 23.3 נקודות, 3.7 חטיפות ב-66 אחוזים מהשדה ונבחר ל-MVP. בעונתו האחרונה במכללה, הוא העמיד ממוצעים של 18.6 נקודות, 4.0 ריבאונדים, 3.8 אסיסטים ו-3.1 חטיפות ב-34.6 דקות למשחק.

## קריירה מקצועית
לאחר שלא נבחר בדראפט ה-NBA בשנת 2015, הצטרף וולדן לבוסטון סלטיקס עבור ליגת הקיץ של ה-NBA שבה הוא עמד על 2.0 נקודות, 2.5 ריבאונדים, 2.5 אסיסטים ו-3.5 חטיפות ב-16.5 דקות למשחק. ב-25 בספטמבר 2015, הוא חתם בבוסטון סלטיקס. ב-24 באוקטובר לאחר שהופיע בארבעה משחקי קדם עונה בלבד, בוסטון סלטיקס ויתרו על וולדן, וב-31 באוקטובר הוא הועבר למיין רד קלאוס מליגת הפיתוח של ה-NBA כשחקן של בוסטון סלטיקס. וולדן הצטרף שוב לבוסטון סלטיקס לליגת הקיץ של ה-NBA בשנת 2016 שם לא הרבה להרשים.

ב-17 ביולי 2016, חתם וולדן בקבוצה הבלגית אוסטנדה.

ב-26 ביולי 2017, הגיע וולדן לישראל וחתם בהפועל חולון לעונה. ב-5 בדצמבר 2017 קלע וולדן שיא קריירה של 31 נקודות, עם 9 מ-13 מהשדה, בניצחון 94-90 על אולדנבורג. שלושה ימים לאחר מכן, וולדן נבחר ל-MVP של המחזור בליגת האלופות. וולדן זכה עם חולון בגביע המדינה על חשבון מכבי תל אביב, וכן עזר לחולון להגיע לגמר הליגה שם הם הפסידו למכבי תל אביב. ב-32 משחקים ששיחקו בעונת 2017/2018 (בליגה הישראלית ובליגת האלופות), קלע וולדן 10.4 נקודות, 3 ריבאונדים, 2.6 אסיסטים ו-1.8 חטיפות למשחק.

ב-11 ביולי 2018, חתם וולדן על הארכת חוזהו לשנה עם הפועל חולון, באותה העונה זכה וולדן בשחקן המצטיין של ליגת ווינר סל, לאחר שהוביל את חולון בנקודות והיה שחקן משמעותי בליגה, באותה עונה קלע וולדן 18.7 נק', 5.1 ריב' ומדד ממוצע של 23.0.

ב-24 ביולי 2019 חתם בפרטיזן בלגרד מליגת העל הסרבית, המתמודדת גם במפעל היורוקאפ ובליגה האדריאטית.

## קישורים חיצוניים

## הערות שוליים

קטגוריה:אמריקאים ילידי פלורידה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלנים אוקראינים
קטגוריה:כדורסלני אוניברסיטת סטטסון
קטגוריה:כדורסלני בוסטון סלטיקס
קטגוריה:כדורסלני מיין סלטיקס
קטגוריה:כדורסלני אוסטנדה
קטגוריה:כדורסלני הפועל חולון
קטגוריה:כדורסלני פרטיזן בלגרד
קטגוריה:כדורסלני באיירן מינכן
קטגוריה:פלורידה: כדורסלנים
קטגוריה:שחקני NBA שלא נבחרו בדראפט
קטגוריה:אמריקאים שנולדו ב-1992
משה דוידוביץ

**משה דוידוביץ** (נולד ב-9 בנובמבר 1967), הוא ראש מועצה אזורית מטה אשר משנת 2018. בעברו מנכ"ל הרשות לפיתוח הגליל ומנכ"ל עיריית עכו.

## ביוגרפיה
דוידוביץ שירת כקצין חימוש בחיל השריון. הוא בעל תואר ראשון במשפטים מהמכללה האקדמית אונו. את דרכו הציבורית החל משה דוידוביץ בעיריית עכו בשנת 1992, אז החל לעבוד כעוזר מנכ"ל העירייה. עם השנים התקדם בסולם הדרגות, שימש כראש מינהל איכות סביבה בעירייה ובהמשך כמנכ"ל עיריית עכו בתקופת כהונתו של שמריהו בירן כראש העירייה.

בשנת 2004 פנה לכיוון עבודה ציבורית ברמה הארצית, והשתלב כחשב מלווה במשרד הפנים. במסגרת העבודה במשרד ליווה את עיריית חצור הגלילית בתהליכי הבראה.

בין השנים 2005–2010 שימש כמנכ"ל הרשות לפיתוח הגליל, תחת שרביטם של שלושה שרים: שמעון פרס, יעקב אדרי וסילבן שלום.

לאחר תקופה זו, עשה דוידוביץ פסק זמן של שלוש שנים מהמגזר הציבורי, ושימש כמנכ"ל פרויקט ארנה נהריה, להקמת הקניון משלבי התכנון ועד שלבי הביצוע.

בשנת 2013, חזר דוידוביץ לעבודה ציבורית עת מינויו למנכ"ל מועצה אזורית מטה אשר על ידי ראש המועצה יהודה שביט אשר נפטר באופן פתאומי כשנה לאחר מכן והותיר את דוידוביץ כמנהל בכיר יחיד במועצה, נוכח העובדה כי באותה קדנציה שביט עבד ללא סגנים.
לאחר פטירתו של שביט, המשיך דוידוביץ לשמש כמנכ"ל גם בתקופת ראש המועצה הנבחר יורם ישראלי.

בשנת 2014, לאור רצונו של ישראלי לחזור ולעבוד במודל המקובל במטה אשר של ראש מועצה ושני סגנים, ולאור בקשתו של ישראלי מדוידוביץ, נבחר האחרון לתפקיד סגן ראש המועצה, וכיהן בתפקיד זה עד לבחירות באוקטובר 2018 בהן התמודד לראש הרשות. בבחירות אלה נבחר לראש המועצה האזורית ברוב של 66% מכלל הבוחרים והיה לראש המועצה הראשון במטה אשר שאיננו מתגורר בקיבוץ בתחומי המועצה.

בדצמבר 2018 נבחר לכהן כיו"ר פורום קו העימות וכסגן יו"ר אשכול רשויות גליל מערבי.

בפברואר 2024 נקבע שימשיך בתפקידו כראש המועצה האזורית מטה אשר, בהיותו המועמד היחיד לתפקיד.

## חיים אישיים
דוידוביץ, נשוי לקרן ואב לשלושה, מתגורר במושב בוסתן הגליל.

## קישורים חיצוניים

## הערות שוליים

קטגוריה:ראשי מועצות אזוריות מטה אשר, געתון וסולם צור
קטגוריה:בוסתן הגליל: אישים
קטגוריה:בוגרי הקריה האקדמית אונו: משפטים
קטגוריה:מנכ"לי רשויות מקומיות
קטגוריה:ישראלים שנולדו ב-1967
רונקה אוג'ו

**רונקה אוג'ו** (נולדה ב-17 ביולי 1974), הידועה גם בשם **רונקה אושודי אוקי**, היא שחקנית קולנוע, מוזיקאית, במאית קולנוע ומפיקה ניגרית.

## ביוגרפיה וקריירה
מקורותיה של רונקה אוג'ו נמצאים באונדו, אבל היא נולדה וגדלה בלאגוס, שם היא סיימה את החינוך בבית ספר יסודי ובתיכון. היא התחילה את הקריירה שלה עם קבוצת דרמה בשם "Star Parade" (בתרגום חופשי לעברית: תהלוכת הכוכב) בהנהגתו של פאדיי, שחקן ניגרי שנהיה מפורסם בשנת 2000. עם זאת, היא השתתפה בסרט בשם אושודי אוקי, ומשם היא לקחה את שם הבמה שלה. הקריירה המוזיקלית שלה התחילה בשנת 2014, באותה שנה היא השיקה את אלבום הבכורה שלה שעדיין לא יצא. בשנת 2015 היא הוציאה סינגל בשם "Ori Mi" (בתרגום חופשי לעברית: אורי מי) עם הזמר 9ice .

## חיים אישיים
בשנת 2009 היא נשאה לאנתוני גבולהאן, ויש להם שלושה ילדים. בשנת 2016 היא הציגה תמונות של ילידה בשביל לחגוג את יום הנישואים השביעי שלה.

## פילמוגרפיה
* Succubus (2014)
* Isan Laye
* Eesu
* Agbere Oju
* Return of Jenifa
* Abeke Aleko
* Abeke Eleko 2
* Ajiloda
* Aimasiko eda (2006)
* Okun Ife 2 (2004)
* Okun Ife (2004)
* Asiri (2002)
* Oshodi Oke (2000)

## קישורים חיצוניים

## הערות שוליים

קטגוריה:מוזיקאים ניגרים
קטגוריה:מפיקות קולנוע ניגריות
קטגוריה:במאיות קולנוע ניגריות
קטגוריה:שחקניות קולנוע וטלוויזיה ניגריות
קטגוריה:ניגריות שנולדו ב-1974
קטגוריה:ניגרים שנולדו ב-1974
יחסי אוזבקיסטן–נפאל

**יחסי אוזבקיסטן–נפאל** הם היחסים הדיפלומטיים בין **[[אוזבקיסטן|רפובליקת אוזבקיסטן]]** ו**[[נפאל|הרפובליקה הפדרלית הדמוקרטית של נפאל]]**.

יחסים בילטרליים בין שתי המדינות כוננו ב-27 בינואר 2018.

שתי המדינות הן מדינות ללא מוצא לים והן חברות בארגון המדינות הבלתי-מזדהות.

## נציגויות דיפלומטיות
* אוזבקיסטן אינה מיוצגת בנפאל בשום דרג, הן בדרג השגרירות והן בדרג הקונסולרי.
* נפאל אינה מיוצגת באוזבקיסטן בשום דרג, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי זמביה–נפאל

**יחסי זמביה-נפאל** הם היחסים הדיפלומטיים בין **[[זמביה|רפובליקת זמביה]]** ו**[[נפאל|הרפובליקה הפדרלית הדמוקרטית של נפאל]]**.

## סקירה כללית
זמביה ונפאל כוננו יחסים דיפלומטיים ב-10 בספטמבר 1986. בדרג המדיני, שגרירות נפאל בפרטוריה, דרום אפריקה, מוסמכת לפעול בעניינים הקשורים לזמביה, בעוד שגרירות זמביה בניו דלהי, הודו, מוסמכת לפעול בעניינים הקשורים לנפאל.
שתי המדינות הן מדינות ללא מוצא לים והן חברות בארגון המדינות הבלתי-מזדהות.

## ביקורים
מ-8 עד 10 בספטמבר 1970, ביקר מהנדרה, מלך נפאל בזמביה כדי להשתתף בפסגת המדינות הבלתי-מזדהות ה-3.

ב-2018, בהזמנת ראש מטה צבא נפאל, ביקר סגן-אלוף צבא זמביה, פאול מוהיבה בנפאל מ-3 עד 9 בינואר.

## הערות שוליים

קטגוריה:ערכים ללא קטגוריות פיזיות - יחסי חוץ
1987 במוזיקה

בערך זה מצוינים אירועים שהתרחשו במהלך שנת 1987 ונוגעים לעולם המוזיקה.

## אירועים בולטים: בעולם
* הזמרת ארית׳ה פרנקלין נכנסת להיכל התהילה של הרוק אנד רול
* Guns N' Roses מוציאים את אלבום הבכורה שלהם Appetite for Destruction

## אלבומים שיצאו
:קטגוריה: אלבומי 1987

## להקות שהוקמו
נירוונה

## נולדו
*  קאשה, זמרת
*   אלני פוריירה, זמרת, שחקנית, רקדנית ומעצבת אופנה
*  פולינה גאגארינה, זמרת ושחקנית
* שרה אלטו, זמרת, מקום 2 באקס פקטור בריטניה 2016
* סוואק חנגיאן, זמר וכותב שירים
* קאשה מוש, זמרת ופזמונאית
* פולי ג׳נובה, זמרת
* הילרי דאף, זמרת ושחקנית
* ג׳ורדי, מפיק
* ג׳ולייטה, זמרת ומוזיקאית
* דארן כריס, זמר, שחקן, מדבב, משורר, מוזיקאי ומלחין
* ברנדון יורי, סולן להקת פאניק אט דה דיסקו
* אנה רוסינלי, זמרת וכותבת שירים
* בועז מעודה, זמר. זוכה כוכב נולד 5
* לואיסנה לופילטו, זמרת ושחקנית. כוכבת הטלנובלות קטנטנות והמורדים
* איזי, ראפר
* קנדריק לאמאר, ראפר
* אד ווסטוויק, שחקן וזמר
* דניאל בן חיים, זמר
* דן ריינולדס, סולן להקת אימג׳ן דראגונס
* ג׳קס ג׳ונס, מפיק
* אבי בן אבו, זמר ומוזיקאי
* איימי מקדונלד, זמרת ויוצרת
* וויז קאליפה, ראפר
* אוון רייצ׳ל ווד, זמרת ושחקנית
* זאק אפרון, זמר ושחקן. כוכב סדרת הסרטים היי סקול מיוזיקל
* פרנק אושן, זמר
* טובה לו, זמרת
* קווין ג׳ונאס, גיטריסט האחים ג׳ונאס
* דאגי פוינטר, בסיסט להקת מקפליי
*  מרינה מקסימיליאן, זמרת ושחקנית
* הדר עוזרי, זמרת, שחקנית ומנחת טלוויזיה

## מצעדי להיטים: בעולם

## מצעדי להיטים: בישראל

## ראו גם
*שנות ה-80 של המאה ה-20 במוזיקה הפופולרית

## קישורים חיצוניים

קטגוריה:1987
קטגוריה:1987 במוזיקה
Face ID

**Face ID** (תרגום חופשי: **זיהוי פנים**, **זהות פנים**) היא מערכת זיהוי פנים שתוכננה ופותחה על ידי Apple Inc. מערכת זו מיושמת בכשירים אייפון X, אייפון XS, אייפון XR, אייפון 11, אייפון 11 פרו (ודגמיהם השונים) ו-iPad Pro 2018 ואילך. זיהוי הפנים היא הדרך שבה משתמשי המכשיר יכולים לפתוח את מכשיריהם ממצב נעילה. כמו כן, ניתן לבצע פעולות של העברת כספים עם זיהוי הפנים באמצעות Apple Pay. זיהוי הפנים מחליף את מנגנון טביעת האצבע (Touch ID), ונמצא במגרעת המסך בחלקו העליון.

מערכת ה־Face ID מורכבת משני חלקים: הראשון מקרן 30,000 נקודות אינפרא אדומות על פניו של המשתמש. השני הוא חיישן שסורק את תוצאות ההקרנה ויוצר ממנה תבנית תלת-ממדית של פני המשתמש. במידה והנתונים תואמים לנתוני המשתמש, האייפון מאשר את הפעולה. במידה ולא, האייפון חוסם את הפעולה ולא מאפשר לבצעה.

המערכת יודעת לזהות שינויים בפניו של המשתמש, בין אם המשתמש חובש כובע, מרכיב משקפיים או מאופר. עם זאת, המערכת אינה פועלת בעיניים עצומות. לטענת אפל, מערכת זיהוי הפנים "חכמה" יותר מטביעת האצבע ומאובטחת יותר.

לפי אפל, ההסתברות שמשתמש זר ייפתח את המכשיר באמצעות מנגנון טביעת האצבע הוא אחד ל־50,000, לעומת אחד ל־1,000,000 במערכת זיהוי הפנים.

ניתן להשתמש ב־Face ID עם מספר פרצופים שונים בגרסת IOS 12.

ה־Face ID אינו משמש כתחליף לקוד גישה. לאחר 5 ניסיונות כושלים של זיהוי הפנים או הדלקת האייפון לאחר כיבוי, מערכת זיהוי הפנים תיחסם ויהיה ניתן לפתוח את המכשיר אך ורק בעזרת קוד הגישה. כמו כן, ניתן לבטל את ה־Face ID בהגדרות.

## היסטוריה
חברת אפל הכריזה על מערכת זיהוי הפנים עם הצגת האייפון X בספטמבר 2017. שנה לאחר מכן (בספטמבר 2018) עם הצגת האייפונים XS ו־XR, שוחררה גרסה שנייה למערכת זיהוי הפנים, בגרסה זו מערכת זיהוי הפנים מהירה יותר.

## דורות

## קישורים חיצוניים

* About Face ID advanced technology באתר אפל
* הסבר על הטכנולוגיה, בדף המוצר של אייפון XS שבאתר אפל

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אפל
קטגוריה:אמצעי זיהוי
יחסי נפאל–רואנדה

**יחסי נפאל-רואנדה** הם היחסים הדיפלומטיים בין '''רפובליקת רואנדה''' ובין '''הרפובליקה הפדרלית הדמוקרטית של נפאל'''.

נפאל ורואנדה כוננו יחסים דיפלומטיים ב-20 ביולי 2018.

## נציגויות דיפלומטיות
* נפאל אינה מיוצגת ברואנדה בשום דרג, הן בדרג השגרירות והן בדרג הקונסולרי.
* רואנדה אינה מיוצגת בנפאל בשום דרג, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
אוזניות אפל

ממוזער|השוואה בין אוזניות ה-iPod (משמאל – הדור הראשון או השני; מימין – הדור השלישי

**Apple EarPods** הן אוזניות In-Ear (המוחדרות לתעלת האוזן), שמגיעות עם נגני מוזיקה וטלפונים חכמים של חברת אפל. אוזניות אלו הן האוזניות שמסופקות עם מכשירי האייפון.

## היסטוריה

### העיצוב המעוגל הקלאסי
ה-EarPods הקלאסיות נשלחו עם כל מכשירי האייפוד לפני הדור החמישי של מכשירי האייפוד טאץ' והאייפוד נאנו והאייפון 5.

#### אוזניות ה-iPod

* הדור הראשון של האוזניות הגיע עם הדור הראשון של האייפוד קלאסיק, ב-23 באוקטובר 2001. הן הגיעו עם שני זוגות של כיסויי ספוג.
* לאוזניות הדור השני נוסף סליידר מפלסטיק שנועד לאפשר את הגבלת הפער בין שני החוטים של האוזניות.
* הדור השלישי של האוזניות הוא יורשו של האוזניות המקוריות מבחינת עיצובן, הגיע יחד עם הדור החמישי של ה-iPod Classic והדור השני של האייפוד נאנו. הן עוצבו מחדש עם רמקול קטן יותר, וסימני ה-L/R הועברו לקדמת האוזניות, כך שלא נראו מבחוץ.

#### אוזניות ה-iPhone
דגם MA814LL/A. הן מגיעות עם האייפון הראשון ואייפון 3G, ומכילות קפסולת שליטה בחוט האוזניה הימנית; הקפסולה מכילה מיקרופון וכפתור אחד, שבאמצעות לחיצה עליו ניתן להפעיל תכונות כגון שליטה על שיחות, העברת שקופיות במצגות, הפעלת העוזרת הקולית סירי, או לצלם תמונה עם יישום המצלמה.
[ממוזער|האוזניות שהגיעו עם הדור השני של ה[אייפוד טאץ']]
ממוזער|אוזניות ה- EarPods בקופסה

#### אוזניות אפל עם מיקרופון
הגיעו עם האייפון 3GS, אייפון 4, אייפון 4S, הדור השלישי של האייפוד טאץ', והיה ניתן לקנות אותן גם באופן עצמאי. לקפסולת השליטה שלהן נוספו לחצנים לשינוי עוצמת הקול.

### אוזניות ה-In-Ear
**אוזניות ה-In-Ear** (הוצגו ב-9 בספטמבר 2008, עודכנו ב-12 בספטמבר 2012) נמכרו באופן עצמאי בלבד. כמו האוזניות הרגילות, יש להן קפסולת שליטה ומיקרופון מובנה.

### אוזניות ה-EarPods
**אוזניות ה-EarPods** (הוצגו ב-12 בספטמבר 2012) הגיעו לראשונה עם האייפון 5 והכילו קפסולת שליטה ומיקרופון. הן הגיעו עם הדור החמישי של ה-iPod Touch (ללא קפסולה ומיקרופון) והדור השביעי של ה-iPod Nano (ללא קפסולה ומיקרופון).  הן נמכרות גם באופן עצמאי. ה-EarPods שמגיעות עם האייפון 5 ואילך, יחד עם אילו שנמכרות בנפרד, מגיעות עם כיסוי נשיאה, בעוד אלו שמגיעות עם הדור החמישי והשישי של ה-iPod Touch והדור השביעי של ה-iPod Nani מגיעות עם אריזת קרטון בסיסית. האוזניות דורשות iOS 2.2 ומעלה עבור מכשירי iOS, אבל לא תואמות לאייפון הראשון, אייפון 3G או לדור הראשון של ה-iPod Touch, עקב בעיות שמע. הן תואמות לרוב מכשירי האנדרואיד ולמחשבים.
ממוזער|מתאם לייטנינג אל חיבור 3.5 מילימטר
כמו כן, החל מהאייפון 7 מגיעות עם המכשירים אוזניות EarPods עם חיבור לייטנינג. האוזניות תואמות לכל המכשירים שיש להם מחבר לייטנינג ותמיכה ב-iOS 10 מעלה. דגמי אייפון החל מהאייפון 7 עד לאייפון X נשלחו עם מתאם לייטנינג אל חיבור 3.5 מילימטר, המאפשר ללקוחות לחבר אוזניות 3.5 מילימטר למכשירים עם חיבור לייטנינג.

בספטמבר 2023, עם שחרור הטלפונים מסדרת אייפון 15 הוכנסו לשימוש אזניות EarPods עם חיבור USB-C במקום חיבור לייטנינג. התגובות לשינוי בקרב המשתמשים היו מעורבות. היו טענות שהחיבור החדש אינו מאפשר אחזור הצלילים ללא אובדן איכות.

## ראו גם
* איירפודס

## קישורים חיצוניים

## הערות שוליים

קטגוריה:אוזניות
קטגוריה:מכשירי חברת אפל
שרפה (שפה)

שפת ה**שרפה** היא שפה מדוברת בנפאל, ובמדינת סיקים בצפון-מזרח הודו, השפה שגורה בעיקר בפי אנשי השרפה בצפון נפאל. כ-200,000 דוברים חיים בנפאל (על פי מפקד אוכלוסין מ-2011), 20,000 במדינת סיקים (1997) ועוד 800 דוברים בסין (בטיבט) (1994).

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:שפות סינו-טיבטיות
קטגוריה:נפאל: תרבות
משחק ילדים (סרט, 2019)

**משחק ילדים** (באנגלית: **Child's Play**) הוא סרט אימה אמריקאי שבוים על ידי הבמאי לארס קלברג ונכתב על ידי טיילור ברטון סמית' ומככבים בו אוברי פלזה, גבריאל בייטמן, מארק המיל ובריאן טיירי הנרי בתפקידים הראשיים. הסרט מהווה אתחול לסדרת סרטים הנושאת את שמו והוא מבוסס על סרט באותו השם שיצא לאקרנים בשנת 1988.

הסרט עלה לאקרנים ב-21 ביוני 2019.

## תקציר העלילה
**קארן** (אוברי פלאזה), אם חד-הורית לבנה **אנדי** (גבריאל בייטמן), היא אישה קשת-יום העובדת בשירות לקוחות של חנות כלבו בשיקגו. כאשר אחת מלקוחותיה מחזירה בובה פגומה מסוג "באדי" מבית היוצר של תאגיד "קסלן", קארן לוקחת את הבובה לביתה ומעניקה אותה כמתנת יום הולדת לאנדי, וזאת מבלי להיות מודעת לטבעה המרושע והאימתני של הבובה הזו.

## שחקנים ודמויות

## הפקה
### פיתוח
ב-3 ביולי 2018, הוכרז רשמית שגרסה מודרנית של הסרט "משחק ילדים", שתהווה אתחול לסדרת הסרטים, נמצאת בפיתוח על ידי אולפני "מטרו גולדווין מאייר", ללא מעורבותם של היוצר דון מנסיני, התסריטאי דייוויד קירשנר, ושל השחקן שגילם את דמותו של צ'ארלס לי "צ'אקי" ריי הבובה, בראד דוריף. לארס קלברג נשכר למלאכת הבימוי, עם תסריט מאת טיילר ברטון סמית' (שנשכרו לצוות ההפקה לאחר המוניטין שיצא להם בסרט האימה "פולארויד" ובמשחק הפעולה "Quantum Break", בהתאמה). המפיקים סת' גראהם סמית' ודייוויד קצנברג, שהיו אחראים להפקת הסרטים "זה" ו"זה: חלק 2", אמונים על מלאכת הפקת הסרט. תקציר עלילת הסרט פורסם זמן קצר לאחר מכן.

### ליהוק
ב-26 ביוני 2018, נודע שהפקת הסרט שוקלת ללהק את ליב טיילור עבור תפקיד בסרט.

ב-18 בספטמבר 2018, נודע שאוברי פלאזה, בריאן טיירי הנרי וגבריאל בייטמן לוהקו לסרט כ**קארן בארקלי**, הבלש **מייק נוריס** ו**אנדי בארקלי**. ב-5 בנובמבר 2018, נודע שטיי קונסיגליו ופטרישיה קיטסוס לוהקו לדמויותיהם של חבריו של אנדי.

### צילומים
צילומי הסרט החלו ב-20 בספטמבר 2018 בוונקובר, קולומביה הבריטית, קנדה, והסתיימו ב-8 בנובמבר 2018.

### שיווק
בספטמבר 2018, הופצה תמונה ראשונה המציגה את עיצובו החדש של צ'אקי הבובה.

## קישורים חיצוניים

**ביקורות**
* 
* 

## הערות שוליים

קטגוריה:סרטי 2019
קטגוריה:סרטי אימה אמריקאיים
קטגוריה:סרטי אימה מ-2019
קטגוריה:סרטי דרמה אמריקאיים
קטגוריה:סרטי סלאשר אמריקאיים
קטגוריה:סרטי קולנוע בכיכובן של בובות
רהל טוולדה

**רהל טוולדה** (נולדה ב-1975) היא במאית קולנוע אריתראית.

## רקע
טוולדה נולדה באסמרה, שבאריתריאה, וסיימה תואר ראשון בכימיה באוניברסיטת אסמרה. שינתה תחום עיסוק לקולנוע, לעדותה מכיוון שהיו לה בתוכה סיפורים "המוכרחים לצאת". בשנת 2003 כתבה וביימה את הסרט הראשון שלה, "סליחה" (היד'גת). עבדה במשרד התרבות האריתראי, וסייעה בארגון קורסים של קולנוענים מאמריקה ואירופה, כולל קורס בן שלושה חודשים ליצירת סרטים קצרים ב-2005.

ב-2006 כתבה וביימה את סרטה השני, "היפים" (שיקורינתאת). הסרט עוסק בדור הצעיר, עם מוסר השכל נגד בזבוז הפוטנציאל הטמון בכולנו. לדברי טוולדה, היא מיקמה את העלילה במעמד הביניים כי ביקשה להעביר מסר שהעוני אינו מגדיר את אריתריאה. "הייצוג שלנו לא צריך להיות של המעמד הנמוך. זה לא התפקיד שלנו להיות 'העניים'. אנחנו עובדים קשה. המדינה שלנו חדשה, יש לנו הרבה מגבלות ואתגרים, מכל מיני כיוונים. אנחנו עובדים לשיפור מצבנו, ואני לא רוצה שהדימוי יהיה תמיד של עוני". 
הצליחו להשתתף במספר פסטיבלים, כמו פסטיבל הסרטים אמקולה קמפלה באוגנדה. טוולדה היא בין המקימים של פסטיבל הסרטים העצמאי של אריתריאה, והקרינה שם מסרטיה.

סרטה הראשון, "סליחה", מומן על ידי משרד הבריאות של אריתריאה, ותורגם לאנגלית וערבית, וזכה משום כך להפצה בינלאומית בערוצי טלוויזיה. הסרט עוסק בזוג, בעל ואשה, ששניהם נשאי HIV. הסרט שואל את השאלה: האם ניתן לסלוח למי שמדביק אותך במחלה כזו? עד סופו, אין הצופה יודע מי מבני הזוג הדביק את השני. את הסרט "היפים" היא השלימה בתקציב של $30,000, במימון משרד התרבות. הסרט נבחר להקרנה בפסטיבל הקולנוע בקאן, וזכה להכרה בינלאומית. הסרט יצא גם לאקרנים בבתי הקולנוע באריתריאה, ואף יצא ב-DVD ונרכש על ידי אריתראים ברחבי עולם.

ב-2015 יצא סרטה "גואלאי" (ጉዕላይ ,GuElai). זהו סרט קומדיה, המספר על זוג אריתריאי צעיר. האישה, מהאריטה, רוצה עוד ילדים בנוסף לבן היחיד שלהם, אך בן זוגה, גואלאי, מציב כתנאי שהכנסת המשפחה תעלה בהתאם; בינתיים, הוא לא מצליח למצוא או להחזיק במשרה, והמתח בין השניים גובר לכדי משבר. צוות השחקנים של הסרט כולל את מיטב הקומיקאים האריתראים, ביניהם האגוס ולדגבריאל (סוזינינו), מבראטו סלמון, וסארון ברקת.

ב-2018 יצאה טוולדה בסרט קומדיה נוסף, "מוטנטה".

בנוסף לעבודתה ביצירת סרטים משלה, טוולדה תרגמה את "Casablanca" מאת מייקל קרטיס לטיגריניה (השפה הלאומית האריתראית) בשנת 2004, ועבדה בתיאטרון בעת שלקחה את צעדיה הראשונים כיוצרת, וכן עובדת כמנהלת אמנותית ובמאית דיבוב.

## קישורים חיצוניים

## הערות שוליים

קטגוריה:נשים אריתריאיות
קטגוריה:במאיות קולנוע
קטגוריה:מתרגמות
קטגוריה:ילידות 1975
פלאוניסקום

**פלאוניסקום** (שם מדעי: *Palaeoniscum*) הוא סוג של דג מקרין סנפיר קדום שחי בסוף הפרם בימים של אירופה וצפון אמריקה לפני 254–259 מיליון שנה. הדג היה שייך לסדרה הנכחדת Palaeonisciformes שהייתה שייכת לקבוצת הסחוס-גרמיים לצד דגי התנין והרב סנפירים המודרניים.

הדג הגיע לאורך 30 סנטימטר והיה בנוי כמו טורפדו. הוא היה בעל זנב גבוה ומחודד וסנפיר גבי חזק, שהיה בנוי לשחייה מהירה. לצדי פיו נמצאו מעין "שקיות" ששימשו כשלפוחית אוויר ועזרו לדג לנשום.

הדג היה טורף מהיר באגמים ובביצות של הפרם, ככל הנראה של דגים קטנים יותר ויצורים דומים, והיה בעל שיניים מתחלפות בדומה לשיני כרישים.

## קישורים חיצוניים

קטגוריה:בעלי חיים שתוארו ב-1818
קטגוריה:טקסונים שתוארו בידי אנרי מארי דוקרוטאי דה בלנוויל
קטגוריה:סחוס-גרמיים
קטגוריה:דגי גרם מהפלאוזואיקון
קטגוריה:בעלי חיים שחיו בפרם באירופה
קטגוריה:בעלי חיים שחיו בפרם באמריקה הצפונית
De Película

***De Película*** הוא אלבום האולפן התשיעי של הזמרת-יוצרת המקסיקנית, גלוריה טרווי. האלבום יצא לאור ב-24 בספטמבר 2013, על ידי חברת התקליטים יוניברסל מיוזיק לטין אנטרטיינמנט. מתוך האלבום יצאו חמישה סינגלים. שניים מתוכם שימשו כשירי הנושא של הטלנובלה, "חופשי לאהוב אותך" .

האלבום הגיע למקום השני במצעד האלבומים הלטיניים, והשני במצעד אלבומי הפופ הלטיניים.

## רקע והפקה
האלבום הופק על ידי ארמנדו אווילה, מאורליו פינדה, מוטיף וסבסטיאן ג'יי. האלבום בדומה לעטיפתו ושמו, עוסק בקולנוע ובסרטי קולנוע. בתחילתם של כמה מן הקליפים של שירי האלבום, ניתן לראות את גלוריה טרווי לבושה כאריה, תוך שהיא שואגת כאות מחווה לליו האריה.

במקסיקו זכה האלבום למעמד פלטינה על סך מכירות של 60 אלף עותקים.

## סיבוב הופעות
על מנת לקדם את האלבום, יצאה טליה ב-7 בפברואר 2014, לסיבוב ההופעות החמישי שלה, "De Película Tour". סיבוב ההופעות כלל בתוכו כ-35 מופעים שהתקיימו בארצות הברית, 30 מופעים שהתקיימו במקסיקו ועוד 9 מופעים שהתקיימו באמריקה הלטינית.

בסך הכל, נכללו בסיבוב ההופעות כ-74 מופעים.

## רשימת רצועות

## מיקומי שיא

## נתוני מכירות

## היסטוריית יציאות

## קישורים חיצוניים

## הערות שוליים

קטגוריה:אלבומי גלוריה טרווי
קטגוריה:אלבומי קונספט
קטגוריה:אלבומים בספרדית
קטגוריה:אלבומי אלקטרופופ
קטגוריה:אלבומי חברת יוניברסל מיוזיק לטין אנטרטיינמנט
לפטולפיס

**לפטולפיס** (שם מדעי: *Leptolepis*; מילולית: "קשקש עדין") הוא סוג של דג גרם נכחד שחי במים מתוקים ובימים בין הטריאס לתחילת הקרטיקון לפני 242–112.6 מיליון שנה. סוג זה נחקר לראשונה כבר ב-1943 וקיבל שם בידי החוקר השווייצרי-אמריקאי לואי אגאסי והיה מראשוני דגי הגרם שתוארו. הם נמצאו בכל היבשות וככל הנראה חיו גם הרחק מהיבשה.

דגים אלה הגיעו עד לאורך 30 סנטימטר ודמו בצורתם לסרדיניים, אף שאין להם קרבה משפחתית. הדג היה מראשוני הכליל גרמיים שהיו בעלי קשקשים ובעלי שלד עשוי מעצם בלבד. דגים קדומים יותר מהסדרה פכיקורמאים שבקבוצה תמים גרמיים היו בעלי סחוס בתוך גופם לצד עצמות גרמיות. מבנה העצם והקשקשים עזר לדגים אלה לנוע במהירות במים.

בדומה לסרדינים המודרניים דג זה ניזון בנחילים גדולים מפלנקטון צף והתגונן מטורפים באמצעות נחיל גדול שהסתחרר ובילבל את טורפיו. בין טורפים אלו נמנים דמויי-תנינאים קדומים, מוזאזאוריים ופליוזאורים שונים ואולי גם עופות ימיים ופטרוזאורים. במאובן של פלגוזאורוס (*Pelagosaurus*) נמצאו עצמות של דג זה, מה שמרמז על כך שצד אותם דרך קבע.

## מיני הסוג

## קישורים חיצוניים

* 

קטגוריה:בעלי חיים שתוארו ב-1843
קטגוריה:טקסונים שתוארו בידי לואי אגאסי
קטגוריה:דגי גרם מהמזוזואיקון
קטגוריה:מאובני טקסונים שתוארו ב-1843
נמל התעופה הבין-לאומי האימאם חומייני

**נמל התעופה הבין-לאומי האימאם חומייני** (בפרסית: **فرودگاه بین المللی امام خمینی تهران**) הוא נמל התעופה הבין-לאומי המרכזי של טהראן, בירת איראן. נמל התעופה ממוקם 30 ק"מ דרומית מערבית לטהראן. יחד עם נמל התעופה הבין-לאומי מהראבאד, הוא אחד משני נמלי התעופה הבין-לאומיים המשרתים את העיר. נמל תעופה זה משמש לטיסות בין-לאומיות, בעוד נמל התעופה הבין-לאומי מהראבאד משמש לעת עתה לטיסות פנימיות.

בשנת 2017 דורג נמל התעופה במקום השלישי באיראן מבחינת תנועת נוסעים, עם תנועה של 8.8 מיליון נוסעים, אחרי נמל התעופה משהד במקום השני ונמל התעופה הבין-לאומי מהראבאד במקום הראשון.
נמל התעופה מופעל על ידי חברת שדות התעופה האיראנית  והוא אחד מבסיסיהן של חברת הדגל האיראנית איראן אייר ועוד כמה חברות תעופה איראניות.

## היסטוריה

### תכנון ובנייה
עבודות בניית נמל התעופה החלו בתקופת טרום המהפכה האיראנית ב-1979. מעצבת הפרויקט המקורית הייתה חברת TAMS, שותפות אמריקנית להנדסה ולעיצוב אדריכלי. מיזם מקומי משותף נוצר בין חברת TAMS לחברה איראנית מקומית, לביצוע פרויקט הקמת נמל התעופה. אולם, בעקבות המהפכה האיראנית, ננטש הפרויקט עד שהחליטה ממשלת איראן להשיב על כנה את התוכנית, ולבנות את נמל התעופה על ידי מומחים מקומיים.
החברה הצרפתית ADP נבחרה לעמוד בראש המעצבים וחברות ההנדסה המקומיים. חוזה בנייה הוענק לחברה הקבלנית האיראנית - קייסון בע"מ לבצע ולנהל את הבנייה, אך לאחר שנתיים, ננטש החוזה והוא הוענק לקרן מוסטפאן .

### פתיחה ראשונה
לאחר השלמת בנייתו של טרמינל 1 בידי קרן מוסטפאן, החליט הארגון האיראני לתעופה אזרחית על הסבת החברה המתפעלת למאגד TAV עם הקמתו של טרמינל (שדה תעופה) נוסף. פתיחת נמל התעופה תוכננה במקור ל-11 בפברואר 2004, אך עקב כמה בעיות שנוצרו, כולל בעיות באספקת דלק לשדה התעופה החדש ועיכוב בחתימה על עסקה עם משרד הנפט האיראני, פתיחת נמל התעופה התעכבה עד 8 במאי 2004.

זמן מה לפני הפתיחה המתוכננת ב-8 במאי הודיעו שתי חברות תעופה מקומיות על סירובן להסבת טיסותיהן לנמל התעופה החדש. שעות ספורות לאחר פתיחת נמל התעופה, סגרו משמרות המהפכה האסלאמית את הנמל בשל חששות ביטחוניים. טיסה אחת בלבד מדובאי, הורשתה לנחות בנמל. נמל התעופה נפתח מחדש ב-13 במאי.

### פתיחה שנייה
באפריל 2005, נפתח נמל התעופה מחדש, בהנהלתן של ארבע חברות תעופה מקומיות: מהאן אייר, איראן אסמאן איירליינס, ספיאן איירליינס וקיש אייר, אם כי לא הוענק לזה חוזה רשמי.

### פתיחה סופית
ב-8 באוקטובר 2007, הוכרז כי לעת חצות הלילה של 28 באוקטובר 2007, יוסבו כל הטיסות הבינלאומיות לנמל התעופה, למעט טיסות מ- ולדמשק, ג'דה ומדינה.
ב-2016, בשל מתחים פוליטיים בין איראן וערב הסעודית, הושעו כל טיסות החג' מאיראן.

## תאונות ותקריות
* ב-15 ביולי 2009 התרסק מטוס טופולב Tu-154 של כספיאן איירליינס בטיסה 7908 בשדה בכפר במחוז קזווין באיראן בדרכו לירוואן, ארמניה, 16 דקות לאחר המראה. כל 168 הנוסעים ואנשי הצוות נספו.
*ב 8 בינואר 2020 התרסקה טיסה 752 של יוקריין אינטרנשיונל איירלינס דקות אחדות לאחר המראתה לעבר קייב, אחרי שנורה לעברה בטעות טיל קרקע-אוויר. כל 176 הנוסעים ואנשי הצוות נספו באירוע.

## סטטיסטיקה

## קישורים חיצוניים

* 

## הערות שוליים

קטגוריה:טהראן: תחבורה
אימאם חומייני
האימאם חומייני
קטגוריה:טהראן: מבנים
הגר פרי יגור

**הגר פרי יגור** (נולדה ב-9 ביולי 1978) היא מתכננת ערים וחברת מועצת פרדס חנה-כרכור. שימשה כראש המועצה המקומית פרדס חנה-כרכור.

## ביוגרפיה
הגר פרי יגור נולדה וגדלה במושבה פרדס חנה כרכור במשפחה בת שלושה ילדים. היא שירתה ביחידה 8200 של חיל המודיעין. לאחר שירותה הצבאי למדה לתואר ראשון במדעי המדינה ולימודי האסלאם והמזרח התיכון באוניברסיטה העברית, ולתואר שני באוניברסיטה במדע המדינה ובתכנון עירוני. היא מתכננת ערים במקצועה.

פרי יגור עבדה במשך שבע שנים בעיריית ירושלים ושימשה כעוזרת מקצועית למנכ"ל העירייה. היא עבדה במועצה האזורית חוף הכרמל בתפקיד מנהלת מחלקת תכנון ארוך טווח והיטלי השבחה, ועסקה גם בעריכת תוכניות מתאר ליישובים שונים בישראל בזמן עבודתה במשרד אדריכלים פרטי מהמובילים בארץ.

בבחירות לרשויות המקומיות בשנת 2013 התמודדה לראשונה למועצה ולתפקיד ראש המועצה, אך לא נבחרה. כחברת מפלגת העבודה שימשה כחברת מועצה מטעם סיעת "ביחד עם העבודה". בקדנציה זו שימשה כיו"ר האופוזיציה במועצה.

בבחירות בשנת 2018 התמודדה בראש רשימת "בשבילנו" ונבחרה לראשות המועצה לאחר שגברה בסיבוב השני על אלדד בר כוכבא, ראש המועצה ברוב של 54%.

בבחירות המקומיות ב-2024 התמודדה על כהונה נוספת ועלתה לסיבוב השני מול יוני חכימי לאחר שאף אחד מהמועמדים לא הצליח להשיג את הרוב הדרוש. חכימי ניצח בסיבוב השני. פרי יגור ממשיכה לכהן כחברת מועצה ויו"ר האופוזיציה.

## חיים אישיים
פרי יגור נשואה לעמית יגור (סא"ל במיל') ואם לשני ילדים, מתגוררת בפרדס חנה-כרכור.

## קישורים חיצוניים

* ריקי לוי, ריאיון עם הגר פרי יגור - מועמדות לראשות המועצה פרדס חנה כרכור, באתר גפן מגזין המושבות, 24 באוגוסט 2018

## הערות שוליים

קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:מנהלות ישראליות
קטגוריה:מנהלים ישראלים
קטגוריה:ראשי מועצת פרדס חנה כרכור
קטגוריה:נשים בראשות רשויות מקומיות בישראל מטעם העבודה
קטגוריה:ישראליות שנולדו ב-1978
קטגוריה:ישראלים שנולדו ב-1978
ארקדי פומרנץ

**ארקדי פומרנץ** (נולד ב-6 בפברואר 1970) הוא פוליטיקאי חבר מפלגת ישראל ביתנו, שכיהן כראש עיריית מעלות-תרשיחא.

## ביוגרפיה
נולד וגדל באזרבייג'ן הסובייטית, ועלה לישראל ב-1990 והתגורר בחיפה. למד לתעודת הנדסאי מכונות בקרית הטכניון בחיפה. בנוסף, בעל תואר ראשון במינהל עסקים משלוחת אוניברסיטת דרבי בישראל. בשנת 1995 החל לעבוד ברכבת ישראל כמנהל עבודה והנדסאי מכונות.

שימש כחבר מועצת העיר, סגן ומ"מ ראש עיריית מעלות-תרשיחא בשנים 2008–2013.

דורג במקום ה-19 ברשימת ישראל ביתנו בבחירות לכנסת השמונה עשרה, ובמקום ה-13 בבחירות לכנסת העשרים כחלק מרשימת ישראל ביתנו, אך לא נבחר לכנסת.

בבחירות לרשויות המקומיות בישראל (2013) התמודד על ראשות עיריית מעלות תרשיחא מול שלמה בוחבוט והפסיד לאחר שזכה ב-44.7 אחוזים מן הקולות לעומת 48.7 אחוזים בהם זכה בוחבוט. לאחר שהפסיד פנה פומרנץ לבית המשפט בטענה שהבחירות זויפו אך בית המשפט לא קיבל את טענתו. למרות פסיקת בית המשפט לעניינים מנהליים, בשנת 2018 הרשיע בית המשפט השלום בעכו את שמעון זגורי, שהיה המועמד השלישי בבחירות 2013 במעלות, בעבירה על טוהר הבחירות משום ש"קנה קולות" בבחירות אלו.

בבחירות לרשויות המקומיות בישראל (2018) התמודד בשנית על תפקיד ראש העיר וזכה בסיבוב הראשון ב-32 אחוזים מן הקולות ובסיבוב השני ניצח את ראש העיר המכהן בוחבוט ברוב של 65 אחוזים.

כמו כן משמש כחבר דירקטוריון באשכול גליל מערבי ויו"ר דירקטוריון החברה הכלכלית למעלות תרשיחא ויו"ר דירקטוריון משותף בחברת אגם המונפורט. פומרנץ חבר מרכז במפלגת ישראל ביתנו ומכהן כיו"ר מפלגת ישראל ביתנו במעלות תרשיחא.

בשנת 2019, בעקבות פנייה של ארגון הימין "בצלמו" ושרת התרבות מירי רגב, הורה על ביטול הקרנת הסרט "לאה צמל, עורכת דין" בהיכל התרבות במעלות. המשנה ליועץ המשפטי לממשלה, דינה זילבר, קבעה שביטול הקרנת הסרט אינו חוקי, ולעמדתה ביטול הקרנתו מהווה פגיעה ב"חופש הביטוי".

בבחירות 2024, התמודד לכהונה נוספת, קיבל מעל 35% מהקולות, אך הפסיד למוטי בן דוד.

## חיים אישיים
נשוי לגרטה, ואב לשלושה.

## קישורים חיצוניים

## הערות שוליים

קטגוריה:ישראלים ילידי אזרבייג'ן
קטגוריה:סגני ראשי רשויות מקומיות בישראל
קטגוריה:עולים בשנות ה-1990
קטגוריה:ראשי עיריית מעלות-תרשיחא
קטגוריה:ראשי רשויות מקומיות מטעם ישראל ביתנו
קטגוריה:ישראלים שנולדו ב-1970
התפלגות תת-גאוסית

בתורת ההסתברות, **התפלגות תת-גאוסית** היא כל התפלגות שדועכת מהר לפחות כמו התפלגות גאוס.
פורמלית, X הוא משתנה מקרי שמתפלג תת-גאוסית אם קיימים קבועים C ו-v כך ש:
 
: 
\operatorname{P}(|X|>t) \leq C e^{-vt^2}.


## תכונות שקולות
התכונות הבאות שקולות:
* משתנה *X* מתפלג תת-גאוסית
*  תנאי-\psi_2:  \exists a>0 :  \operatorname{E} [ e^{aX^2} ] 
*  תנאי התמרת לפלס: \exists B, b>0 , \forall \lambda \in \mathbb{R} :  \operatorname{E} [ e^{\lambda (X-\operatorname{E}[X])} ] \leq Be^{\lambda^2 b}.
*  תנאי מומנט: \exists K>0 :  \forall p \geq 1 \ \left ( \operatorname{E} |X|^p \right )^{1/p} \leq K \sqrt{p}.
*  תנאי union bound (חסם על התפלגות מקסימום ההפרש ממשתנה זהה):  \exists c>0, \forall n \ge c : \operatorname{E}[\max\{|X_1 - \operatorname{E}[X]|,\ldots,|X_n - \operatorname{E}[X]|\}] \leq c \sqrt{\log n} כאשר X_1, \ldots, X_n הם משתנים בעלי התפלגות זהה ל-*X*.

## נורמה
עבור משתנה מקרי תת-גאוסי X מגדירים נורמה תת-גאוסית 
\Vert X \Vert_{\psi_2} = \inf\left\{ c>0 : \operatorname{E}\left[\exp{\left(\frac{X^2}{c^2}\right)}\right] \leq 2 \right\}.

## לקריאה נוספת

*   https://www.impan.pl/en/publishing-house/journals-and-series/studia-mathematica/all/19/1/81703/proprietes-locales-des-fonctions-a-series-de-fourier-aleatoires .
*   https://doi.org/10.1007%2FBF01087176.
* 
* 
* 
* 


תת-גאוסית
לוביני H1

**לוביני H1** (באנגלית: **Lobini H1**) היא מכונית ספורט  מתוצרת יצרנית מכוניות הספורט הברזילאית **Lobini**  אשר הושקה בשנת 2002, ומיוצרת משנת 2005 ועד 2013.

## דגמי "לוביני H1"
* 2 דלתות - "Targa top"  (גג נשלף ברוחב מאחורי המושבים, הדגם מכונה גם: "semi-convertible" (דמוי קבריולה)
* 2 דלתות - קופה
## לוביני H1
 
* גוף הדגם עשוי מפיברגלס.
* שלדת הרכב בנויה מ-סיבי פחמן.
* 2 מושבים.
* לדגם 2 דלתות צד קדמיות, סימטריות (ימנית ושמאלית) מסוג "Scissor doors" . 
* מנוע  מרכזי אחורי רוחבי, בין הציר, 1.8 ליטר מתוצרת פולקסווגן (מנוע דגם פולקסווגן גולף GTI המיוצרת בברזיל).
* מנוע הנעה אחורית.
* תאוצה בין 0-100 קמ"ש היא 6.5 שניות.
* הוגי רעיון יצירת דגם הספורט "לוביני H1" היו: "José Orlando Lobo" ו-"Fábio Birolini".
* דגם ה "לוביני H1"  הוצג לראשונה בשנת 2002 בתערוכת המכוניות הבינלאומית ה-22 בסן פאולו.
* דגם ה-"לוביני H1" הראשון נמכר בשנת 2005.

## לקריאה נוספת
* דגמי  "לוביני H1"  - תמונות

## קישורים חיצוניים

* 
* 
* 

## הערות שוליים

קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-2002 
קטגוריה:כלי רכב המיוצרים בברזיל
קטגוריה:מכוניות עשויות פיברגלס
קטגוריה:מכוניות מנוע מרכזי
מערכת האוטובוסים המהירה של טהראן

**מערכת האוטובוסים המהירה של טהראן** (בפרסית: **سامانه اتوبوس تندرو تهران**) היא מערכת הסעת המונים באוטובוסים (BRT) בעיר טהראן, בירת איראן.המערכת נחנכה בשנת 2008. בשנת 2011 היא כללה עשרה קווים באורך כולל של 100 קילומטרים. נסעו בה מדי יום כ-1.8 מיליון נוסעים. קווי המערכת פרוסים במרכזה ובמזרחה של טהראן בתבנית של רשת. במערכת פועלים אוטובוסים ארוכים מפרקיים, המשתמשים בנתיבי תחבורה ייעודיים. במערכת קיימות עשרות תחנות נוסעים, שכעשר מהן משמשות כתחנות צומת המיועדות למעבר בין הקווים השונים.

## קווים

* קו 1: טרמינל אזדי לצומת טהרנפארס (ינואר 2008)
* קו 2: טרמינל אזדי לטרמינל חווארן (Khavaran)
* קו 3: מסוף מדע וטכנולוגיה למסוף חווארן (פברואר 2009)
* קו 4: טרמינל דרום טהראן לצומת הכביש המהיר צ'מראן (מסוף אפשאר)
* קו 5: מסוף מדע וטכנולוגיה ל"כיכר ארגנטינה"
* קו 6: צומת כביש צ'מרן-פארק (מסוף אפשאר) עד סוהנאק (טרמינל לאלח)
* קו 7: תחנת רכבת שנמצאת בחלק הדרומי של טהראן לטאג'ריש שנמצאת בחלק הצפוני של טהראן. (שד' וליאסר)
* קו 8: טרמינל דרום טהראן למסוף חווארן
* קו 9: סוהנאק (טרמינל לאלה) לתחנת המטרו "Javanmard Ghassab"
* קו 10: כיכר אזדי לכיכר "דנשגה אזד"

## גלריה

תמונה:BRT in Tehran, Iran.jpg|אוטובוסים בקווים המהירים נעים בנתיבים ייעודיים
תמונה:TehranBRT.png|סכימה של המערכת בעיר


## קישורים חיצוניים

קטגוריה:טהראן: תחבורה
סננדג'

**סַנַנְדַג**' (; ) היא בירת פרובינציית כורדסתאן בצפון-מערב איראן. העיר שוכנת כ-403 ק"מ מערבית לבירה טהראן בגובה 1,538 מטרים. ע"פ מפקד האוכלוסין האחרון של איראן משנת 2016 אוכלוסיית העיר מנתה 412,767 בני אדם, רובם כורדים והעיר מהווה מרכז תרבותי לאוכלוסייה הכורדית.

## אטימולוגיה
האטימולוגיה של שם העיר אינה ברורה לחלוטין. נראה ש"סננדג'" הוא שיבוש של "סַנה-דז'" (سنه‌دژ), כלומר, "מבצר סֵנה". עד התקופה הקאג'ארית היה נהוג לקרוא לעיר "סנה" ואילו לאחריה נתקבל השם "סננדג'".

## היסטוריה
במקום הייתה קיימת התיישבות קדומה, אך העיר עצמה הוקמה במחצית הראשונה של המאה ה-17 ושימשה מקום מושבה של האצולה הכורדית הארדלאנית. בשנת 1637 קבע סולימאן ח'אן ארדלאני את מושבו בסננדג'. בהמשך שכנו בעיר גם משפחות אצולה נוספות, בהן בני באבאן וללה-ח'אני.
[ימין|ממוזער|200px|צילום של [ג'אהאנגיר ראזמי של הוצאת להורג של קורדים בשדה תעופה של סננדגי שזכה בפרס פוליצר בשנת 1979]]
רוב תושבי העיר הם כורדים סונים; יש בעיר קהילות מגוונות של ערבים, שיעים, נוצרים ויהודים. רוב המוסלמים משתייכים לאסכולה השאפעית באסלאם. השפה המדוברת בסננדג' היא כורדית, וגם פרסית (כשפה הרשמית). עד המהפכה האסלאמית הייתה בסננדג' גם קהילה של אשורים דוברי להג ייחודי הנקרא "סנאיא" (سنایا).

סננדג' ידועה גם בזכות תעשיית השטיחים המסורתית שלה.

## אתרים
סננדג' משופעת באתרים בעלי עניין, ביניהם:
* מוזיאון סננדג'
* אחוזת ח'וסרו-אבאד
* השוק ההיסטורי
* חמאמים
* גשר קשלאק
* בית הכנסת סננדג'
* אוניברסיטת כורדסתאן


Museum of Sanandaj.jpg|הכניסה למוזיאון סננדג'
Emarat khosro abad (2).jpg|אחוזת ח'וסרו-אבאד
بازار سنندجی.jpg|רחוב בשוק
Hamam shishe (2).jpg|חמאם שישה
ایوان مسجد جامع سنندج.jpg|כניסה למסגד ג'אמע
پل قشلاق سنندج.jpg|גשר קשלאק
Senneh.jpg|שטיח תוצרת סננדג'


## אקלים

## ראו גם
* אישה, חיים, חירות

## קישורים חיצוניים

* 
* 
* 
## הערות שוליים

קטגוריה:כורדיסטן האיראנית
קטגוריה:איראן: ערים
קטגוריה:פרובינציות איראן: ערי בירה
קטגוריה:פרובינציית כורדסתאן